MTLS บวกเกือบ 6% ทำนิวไฮตั้งแต่เข้าตลาดฯ หลังกำไร Q3 สวยหรู
MTLS บวกเกือบ 6% ทำนิวไฮตั้งแต่เข้าตลาดฯ หลังกำไร Q3/59 สวยหรู! ล่าสุด ณ เวลา 10.13 น. ราคาอยู่ที่ 23.80 บาท บวก 1.30 บาท หรือ 5.78% สูงสุดที่ 23.90 บาท ต่ำสุดที่ 23.00 บาท มูลค่าซื้อขายที่ 718.73 ล้านบาท ด้าน บล.บัวหลวง แนะ “ซื้อ” ชูเป้า 27 บาท คาดกำไร Q4 โตต่อเนื่อง
10 พ.ย. 2559

ผู้สื่อข่าวรายงานว่า ราคาหุ้นบริษัท เมืองไทย ลิสซิ่ง จำกัด (มหาชน) หรือ MTLS ณ เวลา 10.13 น. ราคาอยู่ที่ 23.80 บาท บวก 1.30 บาท หรือ 5.78% สูงสุดที่ 23.90 บาท ต่ำสุดที่ 23.00 บาท มูลค่าซื้อขายที่ 718.73 ล้านบาท

โดยราคาหุ้น MTLS ปรับตัวขึ้นแรงหลังจากประกาศผลไตรมาส 3/59 มีกำไรโดดเด่น  
ด้าน บล.บัวหลวง ระบุในบทวิเคราะห์ โดยแนะนำ “ซื้อ” MTLS ราคาเป้าหมาย 27 บาท/หุ้น หลังรายงานกำไรไตรมาส3/59 ที่ 401 ล้านบาท เพิ่มขึ้น 82% จากปีก่อน และ 34% จากไตรมาสก่อน สูงกว่าที่คาด 21% โดยยอดสินเชื่อรวมปรับตัวเพิ่มขึ้น 19% จากไตรมาสก่อน และ 87% จากปีก่อนสูงกว่าประมาณการที่เพียง 13% ขณะที่คาดว่ากำไรไตรมาสที่ 4 ยังสูงจากไตรมาสก่อนและจากช่วงเดียวกันปีก่อน โดยทำสถิติใหม่ ตามแนวโน้มการเติบโตของสินเชื่อ